Mervāns
Mervāns (arābu: مروان) ir šots (vasarās izzūdošs sālsezers) Alžīrijas ziemeļaustrumos starp Atlasa kalniem ziemeļos un Sahāru dienvidos. Kopš 2001. gada Mervāns iekļauts Rāmsaras vietu sarakstā. Šots ir ievērojama migrējošo un ligzdojošo putnu vieta. 1999. gadā šeit tika uzskaitīti vairāk nekā 28 000 putnu, to starpā 14 000 sārto flamingu. Putnu vidū ir niedru lijas un zivjērgļi.